EkBass/fiwiki-20250220-pages-articles huggingface dataset:
Conde de Regla (1786)

Conde de Regla eli Los Meregildos oli Espanjan laivaston vuonna 1786 vesille laskettu Santa Ana -luokan 112-tykkinen linjalaiva. == Valmistus == Romero Lansan suunnittelema alus tilattiin 10. syyskuuta 1784 Havannasta Kuubasta, missä köli laskettiin 27. tammikuuta 1786. Alus laskettiin vesille 4. marraskuuta 1786.Saint, Hubert, C. de s. 211Winfield et al 2023 s. 108-109 == Palvelus == Alus lähti 16. kesäkuuta 1787 fregatti Liebren kanssa Havannasta päällikkönään Andrés Valderrama ja saapui 6. elokuuta Rotaan ja 9. elokuuta Cádiziin mukanaan 60 665 pesoa ja muita hyödykkeitä. Se lähti 7. syyskuuta Cádizista koeajoihin päällikkönään Juan de Lángara y Huarte, joka ilmoitti aluksen merikelpoisuuden olevan hyvä ja tykkipatterien olevan tehokkaita. Alus palasi 27. syyskuuta koeajoista. Alus siirrettiin 9. tammikuuta 1788 huollettavaksi La Carracaan. Vuonna 1790 alus oli Nootkanlahden kriisissä José de Mazarredo y Salazarin lippulaivana päällikkönään Gabriel Guerra. Alkuvuodesta 1793 se lähti Cádizista päällikkönään Sebastián Ruiz de Apodaca y Eliza ja saapui 23. maaliskuuta Cartagenaan, missä aluksesta tehtiin Sardinian sotaretkelle Fernando Doiazin lippulaiva. Helmikuussa 1797 aluksen päällikkönä oli Jerónimo Bravo, kun se oli Ranskan laivaston kontra-amiraalin Claude- Marguerite Francois Renart de Fuchsambergin, kreivi d'Amblimontin, lippulaivana. Alus osallistui 14. helmikuuta Cabo de São Vicenten taisteluun. Conde de Reglan miehistöstä sai surmansa yhdeksän mukaan lukien kreivi d'Amblimont. Lisäksi aluksella haavoittui 44 miehistönjäsentä, joista kuusitoista pahoin mukaan lukien aluksen päällikkö Jerónimo Bravo. Alus palasi 3. maaliskuuta Cádiziin, missä se oli saarrettuna seuraavan vuoden. Alus lähti 6. helmikuuta 1798 Mazarredon laivaston mukana ajaakseen takaa Britannian kuninkaallisen laivaston satamaa saartaneita aluksia. Se palasi 13. helmikuuta satamaan, mistä alus lähti 12. toukokuuta 1799 Mazarredon laivaston mukana hyökätäkseen Menorcalle. Alus saapui 21. toukokuuta Cartagenaan, missä se odotti Ranskan laivaston amiraali Bruixin komentamaa laivastoa. Yhdistynyt laivasto, johon kuului 43 linjalaivaa, lähti 29. kesäkuuta merelle ja saapui 11. heinäkuuta Cádiziin. Alus lähti laivaston mukana merelle 21. heinäkuuta suunnaten Brestiin, jonne se saapui 13. elokuuta ankkuroituen redilleJames, W. M. s. 266-267. Alus oli huollettavana, minkä jälkeen se siirrettiin 1806 reserviin. Sitä huollettiin uudelleen La Carracassa. Alus poistettiin alusluettelosta 14. heinäkuuta 1810 ja määrättiin romutettavaksi. Se romutettiin 1818. == Lähteet == * * * === Viitteet === Luokka:Santa Ana -luokan linjalaivat
Yleisluistelun maailmanmestaruuskilpailut 2014

Vuoden 2014 yleisluistelun maailmanmestaruuskilpailut kilpailtiin Heerenveenissä, Alankomaissa 22.–23. maaliskuuta 2014. Kisapaikkana oli IJsstadion Thialf. Kilpailuihin osallistui 24 mies- ja 22 naisluistelijaa 14 eri maasta. Mestaruuden voittivat alankomaalaiset Koen Verweij ja Ireen Wüst. Verweij oli toiseksi nopein kolmella matkalla ja kolmanneksi nopein pisimmällä matkalla. Miesten yksittäisten matkojen nopeimmat olivat Puolan Konrad Niedźwiedzki 500 metrillä, Venäjän Denis Juskov 1 500 metrillä sekä Alankomaiden Jan Blokhuijsen 5 000 ja 10 000 metrillä. Naisten puolella Wüst oli nopein kolmella matkalla sekä maannaisensa Yvonne Nautan jälkeen toiseksi nopein 5 000 metrillä Verweij'lle mestaruus oli ensimmäinen ja Wüstille viides. == Miehet == sijoitus luistelija maa pisteet 500 m 5 000 m 1 500 m 10 000 m 1 Koen Verweij 149,365 35,95 6.19,69 1.46,47 13.19,12 2 Jan Blokhuijsen 149,600 36,41 6.17,78 1.47,15 13.13,93 3 Denis Juskov 150,030 36,75 6.20,15 1.46,12 13.17,84 4 Sverre Lunde Pedersen 151,217 36,72 6.23,72 1.46,86 13.30,10 5 Bart Swings 151,519 36,88 6.26,78 1.46,47 13.29,42 6 Håvard Bøkko 151,611 35,95 6.26,14 1.48,01 13.40,88 7 Renz Rotteveel 151,631 36,92 6.22,39 1.46,94 13.36,52 8 Konrad Niedźwiedzki 153,820 35,91 6.36,11 1.47,31 14.10,58 == Naiset == sijoitus luistelija maa pisteet 500 m 3 000 m 1 500 m 5 000 m 1 Ireen Wüst 158,615 38,86 3.58,83 1.54,13 6.59,07 2 Olga Graf 161,315 39,84 4.05,51 1.55,67 7.00,01 3 Yvonne Nauta 162,488 41,09 4.03,20 1.57,32 6.57,59 4 Julija Skokova 162,946 39,00 4.08,60 1.55,99 7.18,50 5 Diane Valkenburg 163,275 40,00 4.05,89 1.58,45 7.08,11 6 Irene Schouten 163,896 39,73 4.07,08 1.59,49 7.11,56 7 Katarzyna Bachleda-Curuś 164,248 39,55 4.08,75 1.57,73 7.19,97 8 Natalia Czerwonka 165,234 39,69 4.11,26 1.56,91 7.26,98 == Lähteet == * SpeedSkatingNews - World Allround Championships 2014 === Viitteet === Luokka:Vuoden 2014 urheilu Luokka:Pikaluistelun maailmanmestaruuskilpailut Luokka:Alankomaiden pikaluistelu Luokka:Heerenveenin urheilu
Simon Shelton

Simon Shelton (13. tammikuuta 1966 Shepherd’s Bush, Lontoo, Yhdistynyt kuningaskunta – 17. tammikuuta 2018) oli englantilainen näyttelijä ja tuottaja. ==Lähteet== ==Aiheesta muualla== * Luokka:Englantilaiset näyttelijät Luokka:Englantilaiset teatterinäyttelijät Luokka:BAFTA-palkinnon saajat Luokka:Vuonna 1966 syntyneet Luokka:Vuonna 2018 kuolleet
Enmerkar

Enmerkar oli muinainen sumerilainen sankari ja myyttinen Urukin kuningas. Hänen uskotaan eläneen 3000-luvulla eaa. Enmerkar on Lugalbandan ja Gilgamešin ohella merkittävimpiä hahmoja säilyneissä sumerilaisissa taruissa. Enmerkar esiintyy kolmessa eepoksessa. Eepoksessa Enmerkar ja Arattan herra kerrotaan, että Enmerkar on auringon jumala Utun poika. Enmerkar kadehtii Arattan kaupungin metalli- ja kivivarantoja, sillä hän haluaisi rakentaa niistä useita temppeleitä, etenkin temppelin Enki-jumalalle. Enmerkar pyytää apuun sisarataan, jumalatar Inannaa. Inannan neuvosta Enmerkar lähettää Arattan herralle uhkaavan vaatimuksen metallista ja kivistä. Arattan herra kuitenkin vaatii, että Enmerkar lähettäisi ensin Arattaan suuren määrän viljaa. Enmerkar täyttää vaatimuksen, mutta Arattan herra ei täytä omaa osaansa vaihtokaupasta. Loppuosa tekstistä ei ole säilynyt kokonaan, mutta Enmerkar on ilmeisesti lopulta voittoisa. Eepoksessa Enmerkar ja Ensuhkeshdanna kerrotaan Arattan tuhosta. Arattan hallitsija Ensuhkeshdanna vaatii, että Enmerkar tulisi hänen vasallikseen. Enmerkar kieltäytyy ja julistaa olevansa jumalten suosikki ja että Ensuhkeshdannan pitäisi sen sijaan alistua Enmerkarille. Eräs pappi lupaa Ensuhkeshdannalle, että Aratta pystyy alistamaan Urukin valtansa alle. Mutta kun pappi saapuu Urukiin, vanha viisas nainen Sagburru ja kaksi jumalatar Nidaban poikaa surmaavat tämän. Kuultuaan papin kohtalosta Ensuhkeshdanna taipuu Enmerkarin vaatimuksiin. Eepos Lugalbanda ja Enmerkar kertoo Lugalbandan sankarillisesta matkasta Arattaan. Eepoksen mukaan seemiläiset paimentolaiset olivat hyökänneet Urukiin. Pelastaakseen valtakuntansa Enmerkar tarvitsi Arattassa olevan Inannan apua. Enmerkar pyysi vapaaehtoisia hakemaan Inannaa, ja ainoastaan Lugalbanda suostui vaaralliselle matkalle. Lugalbanda saa Inannalta viestin välitettäväksi Enmerkarille, ja sen mukaan Enmerkarin tuli valmistaa erityisiä vesiastioita ja pyydystää outo kala eräästä joesta. == Katso myös == *Enmerkar ja Arattan herra == Lähteet == Luokka:Mesopotamialaisen mytologian sankarit Luokka:Sumerin kuninkaat
Neverball

Neverball on peli jossa pelaajan pitää liikuttaa palloa nuolinäppäimillä tai hiirellä. Pelin on kehittänyt Robert Kooima vuonna 2003 == Aiheesta muualla == * neverball.org/ Luokka:Linux-pelit Luokka:Windows-pelit Luokka:Android-pelit Luokka:Tasohyppelyt Luokka:Vuoden 2003 videopelit
Harri Veistinen

Harri Veistinen (s. 31. joulukuuta 1975 Kiukainen) on suomalainen kirjailija ja käsikirjoittaja, joka asuu Ylöjärvellä. == Elämä ja ura == Veistinen on koulutukseltaan taiteiden maisteri. Veistinen on käsikirjoittanut televisiosarjoja. Hän sai sarjasta Rakastuin mä luuseriin (2005) Erikois- Venlan ja Koura-kunniamaininnan. Vuonna 2007 Veistinen sai Sokeain kuunnelmapalkinnon kuunnelmasta Festarikesä ja oli Laivakello- palkintoehdokkaana kirjasta Kotitekoisen poikabändin alkeet vuonna 2018. Lisäksi hänen lastenromaaninsa Revontuliefekti ja oranssit tiput oli Lasten LukuVarkaus palkintoehdokkaana 2022. Vuonna 2016 Veistinen julkaisi nuortenromaanin Kotitekoisen poikabändin alkeet, joka kertoo yläastetta käyvästä Rene Kolppasesta, joka yrittää olla mahdollisimman tavallinen välttääkseen kiusatuksi tulemisen. Yläasteen lopulla hän kuitenkin kyllästyy rooliinsa ja päättää pyrkiä tyttöjen suosioon perustamalla bändin. == Teokset == === Kirjat === * Kotitekoisen poikabändin alkeet, S&S; 2016 * Kotitekoisen poikabändin vaiheet, S&S; 2019 * Revontuliefekti ja oranssit tiput (kuvitus Teemu Juhani), S&S; 2022 * Revontuliefekti ja hyppykeppien kosto (kuvitus Teemu Juhani), S&S; 2023\. * === Äänikirjat === * 17 on rakkauden luku, Storytel 2018 * Miljoonasalaisuus, Otava 2022 === Televisiosarjoja === * Rakastuin mä luuseriin (2005–2006) * Mun ainoot 30 minsaa (2013) * Lelumesta === Kuunnelmat === * Aleksin 45 minuuttia, 2005 * Järkevä diagnoosi, 2006 * Festarikesä, 2007 * Bootleg rakkaus, 2008 * Operaatio keltainen keskiviikko, 2010 * Voita tähti kotiin, 2019 * Mummon avaruusukko, kuunnelmasarja, 2020–2021 == Palkinnot == * Tampereen kaupungin kirjallisuuspalkinto 2017 * Sokeain kuunnelmapalkinto 2007 == Lähteet == == Aiheesta muualla == * Kustantamo S&S; * Ylöjärven uutiset 30.8.2016 * Alasatakunta 14.8.2016 * Kirjailijavierailut - Lukukeskus Luokka:Elävät henkilöt Luokka:Suomalaiset kirjailijat Luokka:Suomalaiset käsikirjoittajat Luokka:Vuonna 1975 syntyneet
Pertti Hietala

Pertti Vilho Antero Hietala (10. maaliskuuta 1930 Tohmajärvi – 16. kesäkuuta 2010 Karstula) oli suomalainen poliitikko ja kaupunginjohtaja, joka toimi SDP:n kansanedustajana vuosina 1979–1991. Hän teki pitkän uran Pieksamäen kunnallishallinnossa työskennellen muun muassa kaupunginjohtajana vuosina 1965–1993. == Elämä == Pertti Hietalan vanhemmat olivat poliisikonstaapeli Teuvo Martti Hietala ja Tilda Katri Poutiainen. Hietala kirjoitti ylioppilaaksi vuonna 1950, jonka jälkeen hän suoritti kunnallistutkinnon ja valmistui sosionomiksi Yhteiskunnallisesta korkeakoulusta 1954. Hietala työskenteli Pieksämäen kauppalankamreerina 1954–1960, kauppalan- ja kaupunginsihteerinä 1961–1964 ja kaupunginjohtajana vuodesta 1965 lähtien. Hietala valittiin kansanedustajaksi vuonna 1979. Hän hoiti kaupunginjohtajan tehtäviään sivutoimisesti kahden ensimmäisen edustajakautensa ajan, kunnes jäi virkavapaalle. Hietala oli eduskuntaryhmänsä puheenjohtaja 1987-1991 ja toimi puheenjohtajana parlamentaarisessa rautatiekomiteassa, joka valmisteli Valtionrautateiden muuttamisen liikelaitokseksi. Eduskunnassa hänet muistetaan myös säännöllisistä päivätorkuistaan. Hietala jätti eduskunnan vuonna 1991 ja palasi kaupunginjohtajan virkaansa, josta jäi eläkkeelle vuonna 1993. Hietala toimi presidentin valitsijamiehenä vuosina 1978 ja 1982. Lisäksi hän oli muun muassa Mikkelin läänin maakuntaliiton hallituksen jäsen sekä Maakuntaliittojen keskusliiton puheenjohtaja 1985-1991. Vuonna 1984 Hietalalle myönnettiin kaupunkineuvoksen arvonimi. == Perhe == Pertti Hietalan puoliso oli sosionomi Maire Koskinen, jonka kanssa hän avioitui vuonna 1954. Heillä oli kolme lasta. Hietalan puolison isä oli kansanedustaja Artturi Koskinen. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pieksämäen kaupunginjohtajat Luokka:Etelä-Savon vaalipiiri Luokka:Vuonna 1930 syntyneet Luokka:Vuonna 2010 kuolleet
John Forsberg

John Edvard Valdemar Forsberg (8. syyskuuta 1917 Maalahti – 10. maaliskuuta 2014 Vaasa) oli suomalainen poliitikko. Forsberg toimi RKP:n kansanedustajana vuosina 1954–1958 edustaen Vaasan läänin eteläistä vaalipiiriä. Kunnallispolitiikassa Forsberg toimi Vaasan kaupunginhallituksen ja -valtuuston jäsenenä. Forsberg kirjoitti ylioppilaaksi vuonna 1939, suoritti teologian erotutkinnon ja vihittiin papiksi vuonna 1949, pastoraalitutkinnon vuonna 1953 sekä pastoraalitutkinnon vuonna 1961. Työelämässä Forsberg toimi sotilaspastorina 1943, ruotsalaisen raittiustoimiston esimiehenä Vaasassa ja Suomen ruotsalaisen raittiustyön keskusliiton pääsihteerinä 1944–1951, kirkkoherran apulaisena Sulvassa 1949–1950, vt. kirkkoherrana Raippaluodossa 1950–1951, Vaasan ruotsalaisen seurakunnan ylimääräisenä pappina 1951–1960, Suomen ruotsalaisen seurakuntatyön liiton johtajana ja Församlingsbladetin päätoimittajana 1960–1966, Helsingin eteläisen ruotsalaisen seurakunnan kirkkoherrana 1966–1979, Porvoon tuomiokapitulin asessorina 1967–1969 sekä kirkkohallituksen jäsenenä (kirkkoneuvos) 1970–1977. Forsbergin vanhemmat olivat maanviljelijä Edvard Alexander Forsberg ja Johanna Matilda Granlund. Forsbergin puoliso vuodesta 1942 oli lehtori Hildegard Maria Wassborr. Heillä on kolme lasta. Forsbergille myönnettiin rovastin arvonimi vuonna 1971 ja teologian kunniatohtorin arvonimi Åbo Akademilta vuonna 1974. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Vaasan läänin eteläinen vaalipiiri Luokka:Suomen evankelis-luterilaisen kirkon papit Luokka:Suomalaiset päätoimittajat Luokka:Vuonna 1917 syntyneet Luokka:Vuonna 2014 kuolleet
Applause

Applause voi tarkoittaa seuraavia: * Applause, Rouben Mamoulianin ohjaama varhainen äänielokuva vuodelta 1929 * Applause, vuonna 1970 Broadwayllä ensiesitetty musikaalinäytelmä * ”Applause”, Lady Gagan kappale vuodelta 2013.
Passaic

Passaic [pə'seɪ.ɪk] on kaupunki Yhdysvalloissa New Jerseyn osavaltiossa Passaicin piirikunnassa. Kaupungin väkiluku oli vuoden väestönlaskennassa 69 781\. Passaicissä syntyneitä ovat Steely Dan -yhtyeen Donald Fagen sekä näyttelijät Zoë Saldaña, Loretta Swit ja Paul Rudd. ==Lähteet== Luokka:New Jerseyn kaupungit
Dakarin–Nigerin rautatie

thumb|Juna ohittaa apinanleipäpuut Senegalissa vuonna 2010. Dakarin–Nigerin rautatie on Dakarista Nigerjoen varrelle Bamakoon ja Koulikoroon johtava rautatie Senegalissa ja Malissa. Sen pituus on 1286 kilometriä, josta 641 kilometriä on Malissa. Ranskan siirtomaavallan aikana rakennettu rautatie valmistui kolmessa vaiheessa. Yksityisen DSL-yhtiön Dakarin ja Saint-Louisin välinen 264 kilometrin osuus rakennettiin vuosina 1882–1885. Armeijan vuosina 1881–1904 rakentama Kayesin ja Koulikoron välinen 555 kilometrin pituinen rata yhdisti Senegal- ja Nigerjoet. Kayes ja Dakarin–Saint-Louisin välisellä radalla sijaitseva Thiès yhdistettiin 667 kilometrin pituisella osuudella vuosina 1907–1923. Samalla rakennettiin sivuradat Kaolackiin, Linguèreen ja Toubaan. Radat saivat yhteisen hallinnon vuonna 1934. Vuodesta 1947 lähtien niitä hallinnoivat Ranskan Länsi-Afrikan rautatiet, joiden keskuspaikkana toimi Thiès. Malin liittovaltion hajottua vuonna 1960 Malin ja Senegalin välinen liikenne keskeytyi ja molemmat valtiot perustivat omat rautatiehallintonsa. Radan yhteiskäytöstä sovittiin maiden välillä vuonna 1962. Vuosikymmenten kuluessa Dakarin–Nigerin rautatie rappeutui ja sen liikenne väheni huomattavasti. Vuonna 2003 Senegalin ja Malin hallitukset antoivat rautatien ranskalais-kanadalaisen Transrail-konsortion hoidettavaksi. Uusi toimija ei kuitenkaan onnistunut korjaamaan tilannetta, ja vuonna 2016 Mali ja Senegal perustivat yhteisen rautatieyhtiön nimeltä Dakar–Bamako Ferroviaire. Samana vuonna maat solmivat sopimuksen kiinalaisen China Railway Construction Corporationin kanssa, jonka oli määrä kunnostaa rata neljän vuoden kuluessa. Matkustajaliikenne Dakarin ja Bamakon välillä lakkasi vuonna 2010 ja tavaraliikenne vuonna 2018. Henkilöjunat Dakarista Thièsiin lakkautettiin vuonna 2015 ja Rufisqueen vuonna 2016. Vuonna 2021 Dakarin ja Diamniadion välille avattiin 10–20 minuutin välein liikennöitävä paikallisjunayhteys Train express régional, jota on tarkoitus jatkaa Blaise Diagnen lentokentälle saakka. Bamakon ja Kayesin välisen liikenteen käynnistymistä lupailtiin jälleen maaliskuussa 2023. ==Lähteet== == Aiheesta muualla == Luokka:Malin liikenne Luokka:Rautatiet Luokka:Senegalin liikenne
Charles James

Charles James (27. huhtikuuta 1880 – 10. joulukuuta 1928) oli brittiläissyntyinen kemisti, joka teki suuren osan tutkijan urastaan Yhdysvalloissa. Hänet tunnetaan työstään alkuaine luteniumin löytäjänä vuonna 1907 (myös Georges Urbain ja Carl Auer von Welsbach löysivät tämän alkuaineen itsenäisesti) ja varhaisena harvinaisten maametallien, etenkin lantanoidien, tutkijana. James opiskeli William Ramsayn alaisuudessa University College London yliopistossa ennen muuttoaan uudelle mantereelle, jossa hän liittyi New Hampshiren yliopistoon. Hänestä tuli New Hampshiren yliopiston professori vuonna 1906 ja kemian laitoksen esimies. James kehitti uusia fraktionaalisen kiteytyksen menetelmiä harvinaisten maametallien erotteluun. Hän käytti näitä erottelemaan suuret määrät epäpuhdasta ytterbiumia, jota silloin luultiin yhdeksi alkuaineeksi, puhtaaksi ytterbiumiksi, tuliumiksi ja lutetiumiksi. Muut kemistit omaksuivat hänen tekniikkansa ja niitä pidettiin alan parhaina ennen ioninvaihtoon perustuvan erottelun keksimistä 1940-luvulla. Hän löysi uusia yhdisteitä neodyymille, samariumille ja europiumille ja määritti atomipainot samariumille, tuliumille ja yttriumille. James julkaisi yli 60 tieteellistä julkaisua harvinaisista maametalleista. James tutki myös uraania ja yritti löytää elinaikanaan vielä tuntematonta alkuainetta numero 61 (myöhemmin löydetty prometium). Työ radioaktiivisten aineiden kanssa todennäköisesti johti syöpään, johon hän kuoli 48-vuotiaana. == Lähteet == Luokka:Yhdysvaltalaiset kemistit Luokka:Brittiläiset kemistit Luokka:Vuonna 1880 syntyneet Luokka:Vuonna 1928 kuolleet
Pyhäjokialueen kansallispuku

Pyhäjokialueen kansallispuku on pohjoispohjalainen kansallispuku. Pukualueeseen kuuluvat Pyhäjoki, Merijärvi, Oulainen, Haapavesi, Vihanti ja Kärsämäki. Pyhäjokialueella ei ole miehen kansallispukua. == Pyhäjokialueen kansallispuku == Puvun kokosi Toini-Inkeri Kaukonen 1965 Pyhäjokialueen kotiseutuliiton ja sen kansallispukutoimikunnan toimeksiannosta. Puvun hameessa on kapeahko raidoitus lampaanruskeaa ja tiilenpunaisen eri vivahteita, liivi on tummanpunainen tai hamekankaasta tehty ja siinä on parinapit, paidassa on joko kauluskaitale tai pieni kääntyvä kaulus, puuvillaesiliina on valkea tai tummansininen, huivi on puna-valkoruutuinen, päähine on koppamyssy tyllikirjontatykillä, paljinsolki, avainkoukku ja pariavaimet. == Pyhäjokialueen tarkistettu kansallispuku == Pyhäjokialueen kansallispuku on tarkistettu alkujaan silloisen Oulun läänin Kotiteollisuusyhdistyksen toiminnanjohtaja Maisa Nurmiala kansallispukualan neuvojakoulutukseen kuuluvana opinnäytetyönä ja sittemmin Pyhäjokialueen kotiseutuliiton aloitteesta yhteistyössä Pohjois-Pohjanmaan käsi- ja taideteollisuusyhdistyksen kanssa Suomen kansallispukuneuvoston ohjeiden mukaan. Puvun ohjeita ja tarvikkeita myy TaitoShop Maakari. Puku on seuraavanlainen: Päähine on suurehko tykkimyssy, jonka koppa on päällystetty punaisella silkillä. Pitsinä on kirjailtu tylli. Paita on pellavaa tai puolipellavaa. Malliltaan väljä ja yksinkertainen eikä siinä ole etuhalkiota. Rannekkeet suljetaan lankanapilla. Paita on samanlainen kuin Siikajokilaakson naisen puvussa. Liivi on tummanpunainen tai hamekankaasta valmistettu, malliltaan melko pitkä. Takakappaleessa reilun kokoiset körtit. Liivi kiinnitetään piilohakasilla tai parinapeilla. Hame Kapeahko raidoitus, jossa vuorottelevat erisävyisistä punaisista ja lampaanruskeasta muodostuvat raidat. Esiliina on joko valkoinen tai tummansininen puuvillaesiliina. Esiliinassa on pirtanauha. Asusteet Koru on kapeakehäinen vaskinen paljinsolki. Solki ei ole välttämätön. Avainkoukku ja pariavaimet. Sukat ovat valkoiset ja yksinkertaiset. Jalkineet ovat mustat nauha- tai solkikengät, mustat avokkaat tai nahanväriset lipokkaat. == Katso myös == * Siikajokilaakson kansallispuku == Lähteet == == Aiheesta muualla == * Kirjastovirma:Pyhäjokialueen kansallispuku * Kansallispuvussa:Pyhäjokialue Luokka:Suomalaiset kansallispuvut Luokka:Pohjois-Pohjanmaa
Yleisluistelun maailmanmestaruuskilpailut 2013

Vuoden 2013 yleisluistelun maailmanmestaruuskilpailut kilpailtiin Hamarissa, Norjassa 16.–17. helmikuuta 2013. Kisapaikkana oli Olympiahalli. Kilpailuihin osallistui 24 mies- ja 24 naisluistelijaa 14 eri maasta. Mestaruuden voittivat alankomaalaiset Sven Kramer ja Ireen Wüst. Kramer oli nopein kahdella pisimmällä matkalla, ja 500 metrillä nopein oli Puolan Zbigniew Bródka sekä 1 500 metrillä Norjan Håvard Bøkko. Naisten puolella Wüst oli nopein kolmella matkalla sekä Kanadan Christine Nesbittin jälkeen toiseksi nopein 500 metrillä. Kramerille mestaruus oli kuudes ja Wüstille neljäs. == Miehet == sijoitus luistelija maa pisteet 500 m 5 000 m 1 500 m 10 000 m 1 Sven Kramer 149,228 36,71 6.13,42 1.46,75 13.11,86 2 Håvard Bøkko 149,447 36,01 6.22,00 1.46,34 13.15,83 3 Bart Swings 149,800 36,73 6.19,72 1.46,51 13.11,91 4 Sverre Lunde Pedersen 150,664 36,66 6.20,06 1.47,15 13.25,65 5 Ivan Skobrev 151,131 36,79 6.19,06 1.46,92 13.35,90 6 Renz Rotteveel 152,354 36,92 6.25,12 1.48,39 13.35,84 7 Haralds Silovs 152,524 36,20 6.32,52 1.47,11 13.47,38 8 Zbigniew Bródka 153,348 35,80 6.35,88 1.46,49 14.09,29 == Naiset == sijoitus luistelija maa pisteet 500 m 3 000 m 1 500 m 5 000 m 1 Ireen Wüst 161,530 39,35 4.05,41 1.56,30 7.05,13 2 Diane Valkenburg 163,120 39,77 4.08,12 1.57,87 7.07,07 3 Jekaterina Šihova 163,444 39,57 4.08,74 1.56,31 7.16,48 4 Linda de Vries 164,216 40,44 4.10,20 1.57,46 7.09,23 5 Ida Njåtun 164,666 40,03 4.08,64 1.58,41 7.17,26 6 Jevgenija Dmitrijeva 165,397 40,02 4.10,57 1.59,14 7.19,03 7 Lotte van Beek 166,916 39,44 4.17,17 1.58,07 7.32,59 8 Masako Hozumi 167,152 41,85 4.11,60 2.01,05 7.10,19 == Lähteet == * SpeedSkatingNews - World Allround Championships 2013 === Viitteet === Luokka:Pikaluistelun maailmanmestaruuskilpailut Luokka:Vuoden 2013 urheilu Luokka:Norjan urheilutapahtumat Luokka:Norjan pikaluistelu Luokka:Hamar
Verdetin vakio

Verdetin vakio on ranskalaisen fyysikon Émile Verdetin mukaan nimetty optinen vakio. Se kuvaa tietyn materiaalin herkkyyttä Faradayn ilmiölle. Se ei ole aito luonnonvakio, vaan riippuu tulevan valon aallonpituudesta ja optisen väliaineen lämpötilasta. Verdetin vakion yksikkö on rad·T-1m-1, koska se ilmaisee valon kiertokulmaa suhteessa magneettivuon tiheyteen (Tesloina) ja dispersioon `dn/dλ` (jossa aallonpituus `λ` metreinä; `n` on taitekerroin) Korkeimmat Verdetin vakion arvot tunnetaan lantanoidi terbiumin ioneilla doupatuille laseille ja varsinkin terbiumgalliumgranaatin (TGG) kiteille. Näitä käytetään laserlaitteissa optisina erottimina. TGG-kiteiden Verdetin vakio on -40 rad·T-1m-1 1 064 nm ja -134 rad·T-1m-1 632 nm alueella, mikä on noin kaksi kertaa suurempi kuin pelkällä terbiumilla saostetulle lasilla. == Lähteet == Luokka:Sähkömagnetismi Luokka:Optiikka
Lazy Boy

Lazy Boy on skotlantilaisen rockyhtyeen Franz Ferdinandin kappale, joka julkaistiin kolmantena singlenä yhtyeen viidenneltä studioalbumilta Always Ascending. Kappale julkaistiin 25. tammikuuta 2017 YouTubessa ja monissa suoratoistopalveluissa. Singlen B-puolena julkaistiin lyhennetty radioversio kappaleesta. == Kappaleet == == Kokoonpano ja henkilöstö == === Yhtye === * Alex Kapranos – laulu, kitara * Bob Hardy – basso * Paul Thomson – rummut, taustalaulu * Julian Corrie – koskettimet, syntetisaattori, taustalaulu === Tuotanto === * Tuottaja, miksaaja: Philippe Zdar == Lähteet == Luokka:Franz Ferdinandin kappaleet Luokka:Vuoden 2018 kappaleet
Good Fridays

Good Fridays oli Kanyen ja levy-yhtiö GOOD Musicin järjestämä tapahtuma, jossa julkaistiin perjantaisin kappale mainostaakseen Kanyen tulevaa My Beautiful Dark Twisted Fantasy -albumia. Kappaleista vain neljä päätyi albumiin. Vuonna 2016 Good Fridays palasi mainostamaan The Life of Pablo -albumia.Hypebeast: Here Are Kanye West's G.O.O.D Friday Songs...So Far 18.1.2016 Genius: Kanye West - Good Fridays == Kappaleet == * Power (Remix), mukana Kanye West, Jay-Z ja Swizz Beats. (20. elokuuta 2010) * Monster, mukana Kanye West, Rick Ross, Jay-Z, Nicki Minaj. (27. elokuuta 2010) * Runaway Love (Remix), mukana Kanye West, Justin Bieber ja Raekwon. (30. elokuuta 2010) * Devil in a New Dress, mukana Kanye West. (3. syyskuuta 2010) * Good Friday, mukana Kanye West, Common, Pusha T, Kid Cudi, Big Sean ja Charlie Wilson. (10. syyskuuta 2010) * Lord Lord Lord, mukana Kanye West, Mos Def, Swizz Beats, Raekwon ja Charlie Wilson. (17. syyskuuta 2010) * So Appalled, mukana Kanye West, Jay-Z, Pusha T, Cyhi the Prynce, Swizz Beatz ja Rza. (24. syyskuuta 2010) * Christian Dior Denim Flow, mukana Kanye West, Kid Cudi, Pusha T, John Legend, Lloyd Banks. ja Ryan Leslie (1. lokakuuta 2010) * Don’t Stop!, mukana Kanye West. (8. lokakuuta 2010) * Take One For The Team, mukana Kanye West, Keri Hilson, Pusha T ja Cyhi the Prynce. (15. lokakuuta 2010) * Don’t Look Down, mukana Kanye West, Mos Def, Big Sean ja Lupe Fiasco. (22. lokakuuta 2010) * The Joy, mukana Kanye West, Pete Rock, Jay-Z, Charlie Wilson, Curtis Mayfield ja Kid Cudi. (29. lokakuuta 2010) * Looking For Trouble, mukana Kanye West, Pusha T, Cyhi the Prynce, Big Sean ja J Cole. (5. marraskuuta 2010) * Chain Heavy, mukana Talib Kweli ja Consequence. (12. marraskuuta 2010) * Christmas in Harlem, mukana Kanye West Cam'ron, Vado, Cyhi the Prynce, Pusha T, Musiq Soulchild, Teyana Taylor ja Big Sean. (17. tammikuuta 2010) * Real Friends, mukana Kanye West ja Ty Dolla $ign. (8. tammikuuta 2016) * No More Parties in L.A., mukana Kanye West ja Kendrick Lamar. (18. tammikuuta 2016) * 30 Hours, mukana Kanye West. (12. tammikuuta 2016) == Lähteet == Luokka:Vuoden 2010 musiikki
Julia Louis-Dreyfusin filmografia

Tämä on Julia Louis-Dreyfusin filmografia. == Elokuvat == Vuosi Suomenkielinen nimi Alkuperäinen nimi Rooli 1986 Peikko Troll Jeanette Cooper 1986 Hannah ja sisaret Hannah and Her Sisters Mary 1986 Soulman Soul Man Lisa Stimson 1989 Joulupuu on kärvennetty National Lampoon’s Christmas Vacation Margo Chester 1993 Isäni, ystäväni Jack the Bear Peggy Etinger 1994 Vanhemmat vaihtoon North Northin äiti 1997 Isänpäivä Fathers' Day Carrie Lawrence 1997 Harry pala palalta Deconstructing Harry Leslie 1998 Ötökän elämää A Bug’s Life Atta (ääni) 1998 Eläintohtori Dr. Dolittle lihavan naisen koira (ääni) 1999 Eläinten kapina (tv-elokuva) Animal Farm Mollie (ääni) 2013 Lentsikat Planes Rochelle (ääni) 2013 Enough Said Enough Said Eva 2020 Eteenpäin Onward Laura Kajastus (ääni) 2021 Black Widow Black Widow Valentina Allegra de Fontaine (cameo) 2022 Black Panther: Wakanda Forever Black Panther: Wakanda Forever Valentina Allegra de Fontaine 2023 You Hurt My Feelings You Hurt My Feelings Beth 2023 Teikäläiset You People Shelley 2023 Tuesday Tuesday Zora 2025 Thunderbolts* Thunderbolts* Valentina Allegra de Fontaine == Televisio == Vuosi Suomenkielinen nimi Alkuperäinen nimi Jakson nimi Rooli 1982–1985 Saturday Night Live Saturday Night Live 57 jaksoa useita rooleja 1988 Perhe on paras Family Ties Jakso: ”Read It and Weep: Part 2” Susan White 1988–1989 Day by Day Day by Day 33 jaksoa Eileen Swift 1990–1998 Seinfeld Seinfeld 177 jaksoa Elaine Benes 2000/01/09 Jäitä hattuun Curb Your Enthusiasm 8 jaksoa Julia Louis-Dreyfus / Elaine Benes 2001/07/08 Simpsonit The Simpsons 3 jaksoa Gloria 2002–2003 Watching Ellie Watching Ellie 19 jaksoa Ellie Riggs 2004–2005 Sukuvika Arrested Development 4 jaksoa Maggie Lizer 2006–2010 Edessä uusi elämä The New Adventures of Old Christine 88 jaksoa Christine Campbell 2010 30 Rock 30 Rock Jakso: ”Live Show” Liz Lemon 2012– Rouva varapresidentti Veep 58 jaksoa Selina Meyer 2012 Web Therapy Web Therapy Jakso: ”Sister Act” Shevaun Haig 2021 The Falcon and the Winter Soldier The Falcon and the Winter Soldier 2 jaksoa Valentina Allegra de Fontaine == Lähteet == * Luokka:Filmografiat
Isopiippo

Isopiippo eli metsäpiippo (Luzula sylvatica) on vihviläkasvien (Juncaceae) heimoon, piippojen (Luzula) sukuun kuuluva monivuotinen kasvilaji. Isopiippo kasvaa suurina mättäinä ja sen varret voivat kasvaa noin metrinkorkuisiksi asti. Mättäiden lehdet ovat talvivihreitä, 20–30 cm pitkiä sekä yleensä yli 8 mm leveitä, kun taas varsilehdet ovat lyhyitä ja kukinnossa on myös yksi lyhyt tukilehti. Isopiipon kukinto on varren kärjessä sijaitseva sekä pienistä kukista koostuva harvahko kukkarykelmä. Isopiippo kukkii touko–kesäkuussa. Isopiipon hedelmä on mustanruskea pähkylä. Isopiippoa ei kasva Suomessa, ja Ruotsissa sitä tavataan harvinaisena vain paikoitellen Etelä-Ruotsista, jonne se on levinnyt luultavasti ulkomailta tuodun heinänsiemenen mukana. Muuten isopiippoa tavataan Euroopassa laajalti Pyreneiltä Karpaateille sekä Isossa- Britanniassa ja Irlannissa. Isopiippoa käytetään jonkin verran koristekasvina. == Lähteet == == Aiheesta muualla == * Laji.fi: Luzula sylvatica * Finto: Kassu – Kasvien suomenkieliset nimet: Luzula sylvatica * Global Biodiversity Information Facility (GBIF): Luzula sylvatica Luokka:Piipot
Alphas

Alphas on yhdysvaltalainen scifisarja, jonka loivat Zak Penn ja Michael Karnow. Sarjan esittäminen aloitettiin Yhdysvalloissa Syfyn kanavalla 11. heinäkuuta 2011 ja Suomessa C Moren kanavalla 10. tammikuuta 2013. Tammikuussa 2013 Syfy vahvisti sarjan jäävän vain kahden kauden mittaiseksi. Scifisarjojen Alphas, Warehouse 13 ja Eureka tapahtumat on linkitetty samaan maailmaan useiden crossover-jaksojen avulla. == Juoni == Sarja seuraa viiden "Alphas"-nimellä kutsutun erikoiskyvyllisen ihmisten ryhmää. Heidän johtajana toimii neurologiaan erikoistunut psykiatri Lee Rosen (David Strathairn). He ovat Yhdysvaltain puolustusministeriön rikostutkimusosaston alainen ryhmä, jonka tehtävänä on tutkia muiden Alphojen tekemiksi epäiltyjä rikoksia. == Näyttelijät == == Tuotanto == Zak Penn ja Michael Karnow alkoivat suunnittelemaan sarjaa vuonna 2006 nimellä Section 8. Vuonna 2007 ABC kiinnostui sarjasta, mutta vuosina 2007–2008 tapahtuneen käsikirjoittajien lakon myötä sarja peruttiin. Syfy kiinnostui sarjasta vuonna 2009 ja tilasi pilottijakson. Sen kuvaukset tehtiin Torontossa vuonna 2010. Joulukuussa 2010 Syfy tilasi ensimmäisen kauden Alphas-sarjalle. == Arvostelut == Metacritic antoi sarjalle arvosanaksi 63/100 pistettä ja Rotten Tomatoes 87 %. == Lähteet == == Aiheesta muualla == * * Alphas TV.comissa Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:Yhdysvaltalaiset seikkailusarjat Luokka:Yhdysvaltalaiset toimintasarjat Luokka:Syfyn televisio-ohjelmat
Lola B02/50

Lola B02/50 on brittiläisen Lolan valmistama kilpa-auto. Autolla kilpailtiin Formula 3000 -sarjassa kausina 2002–2004 ja Euroseries 3000 -sarjassa 2006–2008. == Aiheesta muualla == Luokka:Formula 3000
Lola B99/50

Lola B99/50 on brittiläisen Lolan valmistama kilpa-auto. Autolla kilpailtiin Formula 3000 -sarjassa kausina 1999–2001 ja Euroseries 3000 -sarjassa 2002–2004. == Aiheesta muualla == Luokka:Formula 3000
Zaragozan lentoasema

Zaragozan lentoasema () on lentoasema, joka sijaitsee Espanjassa 10 kilometrin päässä Zaragozan kaupungista luoteeseen. Sitä käytti noin 440 000 matkustajaa vuonna 2017. Matkustajamäärällä mitattuna se oli vuonna 2017 Espanjan lentoasemista vasta 28. vilkkain, mutta sen kautta kulkenut rahtimäärä (142 105 tonnia) oli Madrid-Barajasin ja Barcelonan jälkeen maan kolmanneksi suurin. == Lentoyhtiöt ja kohteet == Lentoyhtiö Kohteet Air Europa Málaga, Palma de Mallorca Kausittainen: Lanzarote, Teneriffa-eteläinen Iberia Air Nostrumin operoimana Menorca Ryanair Bryssel-Charleroi, Lontoo-Stansted, Milano-Bergamo Kausittainen: Beauvais-Tillé Volotea Kausittainen: Ibiza, Menorca, Palma de Mallorca Vueling Airlines Palma de Mallorca, Teneriffa-eteläinen Wizz Air Bukarest, Cluj-Napoca Lähde: Aena. Kausittaiset kohteet kesäkauden 2017 mukaan. == Lähteet == == Aiheesta muualla == * Zaragozan lentoasema Aenan sivuilla Luokka:Espanjan lentoasemat Luokka:Zaragozan maakunta
Tapio Honkamaa

Topi-Viljam Tapio Honkamaa (s. 14. maaliskuuta 1955 Orimattila) on suomalainen journalisti, joka on työskennellyt usean eri lehden palveluksessa, myös päätoimittajana. Tapio Honkamaa syntyi talouspäällikkö Touko Honkamaan ja opettaja Anna-Liisa Nummelinin perheeseen. Hänen puolisonsa vuodesta 1977 on Ulla Hujanen. Honkamaa tuli ylippilaaksi 1974 ja valmistui filosofian maisteriksi Jyväskylän yliopistosta 1985, jossa hän myös suoritti MBA-opinnot 2003. Lestijoki -lehden toimittaja Honkamaa oli 1982–1984, Pieksämäen Lehden 1984–1985 ja Iisalmen Sanomien 1985–1988. Honkamaa oli Keskisuomalaisen taloustoimituksen esimies 1988–1997, Taloussanomien uutispäällikkö 1997–1998 ja Kauppalehden toimituspäällikkö 1999–2006. Honkamaa nimitettiin Länsi-Savon päätoimittajaksi 2006. Hän joutui jättämään tehtävän joulukuussa 2013. Tämän jälkeen Honkamaa toimi ensin toimittajana Keskisuomalaisessa ja sen jälkeen Keskisuomalainen-konserniin kuuluvassa Sisä-Suomen Lehdessä päätoimittajana. Tästä tehtävästä Honkamaa erosi 2015 lähteäkseen Mikkeliin suunnitellun sotahistoriakeskushankkeen päälliköksi,Tapio Honkamaa siirtyy päätoimittajasta projektipäälliköksi. Savon Sanomat 7.7.2015. mutta palasi takaisin sanomalehtityön pariin keväällä 2017 ryhtyessään Mikkelin Kaupunkilehden päätoimittajaksi ja lehteä kustantavan yhtiön toimitusjohtajaksi.Mikkelin Kaupunkilehden päätoimittajaksi Tapio Honkamaa. Keskisuomalainen 4.8.2016. Tammikuussa 2014 Honkamaa haki Etelä-Savon maakuntajohtajan paikkaa, mutta veti maaliskuussa hakemuksensa pois, kun poliittista tukea ei löytynyt. Tapio Honkamaan veli on kenraaliluutnantti evp. Sakari Honkamaa. == Lähteet == Luokka:Suomalaiset päätoimittajat Luokka:Vuonna 1955 syntyneet Luokka:Elävät henkilöt Luokka:Suomen Keskustan poliitikot Luokka:Etelä-Savon aluevaltuutetut
Elvas

Elvas on Unescon maailmanperintökohde ja kunta Espanjan rajan tuntumassa Alto Alentejon maakunnassa, Portalegren piirissä Portugalissa.Garrison Border Town of Elvas and its Fortifications. Unesco. Viitattu 25.1.2018 Elvas on keskiaikainen kaupunki, jonka laaja bastionijärjestelmä on rakennettu 1600- ja 1700-luvulla. Se on maailman suurin kuivaojiin perustuva vallihautarakennelma. Kokonaisuuteen kuuluu myös viereisille kukkuloille rakennetut tykistöasemat ja seitsemän kilometrin pituinen Amoreiran akvedukti, joka tuo vettä Guadianajoesta. Bastionijärjestelmä koostuu seitsemästä osasta: Elvasin historiallisen keskustan muurit, Amoreiran akvedukti, Santa Luzian linnake ja sen katettu käytävä keskustaan, Nossa Senhora da Graçan linnake sekä puolustusasemat São Mamede, São Pedro ja São Domingos. Linnakkeen pääsuunnittelija oli alankomaalainen isä Cosmander. Työt aloitettiin Portugalin itsenäistyttyä Espanjasta vuonna 1640 ja sen käydessä Portugalin restauraatiosotaa. Sodan aikana marraskuussa 1644 käytiin Elvasin taistelu, joka Portugalin ensimmäinen voitokas taistelu Espanjaa vastaan. Saman sodan aikana vuonna 1659 espanjalainen 17 500 miehen armeija yritti vallata Elvasin (Elvasin linjojen taistelu, ), mutta yritys epäonnistui. Sen sijaan Napoleonin joukot onnistuivat valtaamaan linnoituksen Pyreneiden niemimaan sodassa vuonna 1808. ==Lähteet== ==Aiheesta muualla== Luokka:Portugalin kunnat Luokka:Portugalin linnat Luokka:Unescon maailmanperintökohteet Portugalissa
Portugalin ralli 2008

Portugalin ralli 2008 eli viralliselta nimeltään 42. Vodafone Rally de Portugal oli IRC-sarjan kauden toinen osakilpailu ja se ajettiin 8. – 10. toukokuuta 2008 Portugalissa. Rallin keskuspaikkana oli Faro. Ralli oli järjestyksessään 42. Portugalin ralli. Ralli oli soraralli ja erikoiskokeita oli 13 kpl ja niiden yhteispituus oli 249,74 km. Kilpailuun osallistui 46 autokuntaa joista maaliin pääsi 23. Suomalaisista mukana olivat parit Marcus Grönholm-Timo Rautiainen nolla-autotehtävissä sekä Juho Hänninen-Mikko Markkula ja Anton Alén-Timo Alanne. == Lopputulokset == Sija Kuljettaja Kartanlukija Auto Aika Ero 1\. Luca Rossetti Matteo Chiarcossi Peugeot 207 S2000 2.57.50,1 0.00 2\. Jan Kopecký Petr Starý Peugeot 207 S2000 2.58.35,9 +0.45,8 3\. Nicolas Vouillos Nicolas Klinger Peugeot 207 S2000 2.59.27,9 +1.37,8 4\. Giandomenico Basso Mitia Dotta Fiat Abarth Grande Punto S2000 3.00.08,8 +2.18,7 5\. Juho Hänninen Mikko Markkula Mitsubishi Lancer Evo IX 3.00.11,3 +2.21,2 6\. Bruno Magalhães Mário Castro Peugeot 207 S2000 3.01.01,7 +3.11,6 7\. Manfred Stohl Ilka Minor-Petrasko Peugeot 207 S2000 3.01.41,4 +3.51,3 8\. Andreas Aigner Klaus Wicha Mitsubishi Lancer Evo IX 3.05.59,6 +8.09,5 Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ Lähde:https://www.ewrc-results.com/final/190-vodafone-rally-de- portugal-2008/ ==Lähteet== Luokka:Portugalin ralli Luokka:Vuoden 2008 moottoriurheilu Luokka:Intercontinental Rally Challenge
Madeiran ralli 2008

Madeiran ralli 2008 eli viralliselta nimeltään 49. Rali Vinho da Madeira 2008 ajettiin Portugalille kuuluvalla Madeiran saarella 1. - 2. elokuuta 2008. Rallin keskuspaikkana toimi saaren pääkaupunki Funchal. Ralli sisälsi 21 erikoiskoetta, yhteispituudeltaan 292,16 km, kaikki kestopäällysteellä. Ralli kuului sekä IRC- että ERC-rallisarjoihin ja oli lisäksi Portugalin mestaruussarjan viides osakilpailu. Kilpailuun ilmoittautui 58 autokuntaa joista maaliin pääsi 34. == Lopputulokset == Sija Kuljettaja Kartanlukija Auto Aika Ero 1\. Nicolas Vouilloz Nicolas Klinger Peugeot 207 S2000 3.05.14,8 0.00 2\. Giandomenico Basso Mitia Dotta Fiat Abarth Grande Punto S2000 3.05.20,2 +0.05,4 3\. Alexandre Camacho Pedro Calado Peugeot 207 S2000 3.05.22,8 +0.08,0 4\. Renato Travaglia Lorenzo Granai Fiat Abarth Grande Punto S2000 3.05.56,0 +0.41,2 5\. Luca Rossetti Matteo Chiarcossi Peugeot 207 S2000 3.06.17,3 +1.02,5 6\. Freddy Loix Robin Buysmans Peugeot 207 S2000 3.06.23,5 +1.08,7 7\. Umberto Scandola Guido D'Amore Fiat Abarth Grande Punto S2000 3.07.43,4 +2.28,6 8\. Bruno Magalhães Carlos Magalhães Peugeot 207 S2000 3.08.18,0 +3.03,2 Lähde: https://www.ewrc-results.com/final/196-rali-vinho-da- madeira-2008/ Lähde: https://www.ewrc-results.com/final/196-rali-vinho-da- madeira-2008/ Lähde: https://www.ewrc-results.com/final/196-rali-vinho-da- madeira-2008/ Lähde: https://www.ewrc-results.com/final/196-rali-vinho-da- madeira-2008/ Lähde: https://www.ewrc-results.com/final/196-rali-vinho-da- madeira-2008/ Lähde: https://www.ewrc-results.com/final/196-rali-vinho-da- madeira-2008/ ==Lähteet== Luokka:Madeiran ralli Luokka:Vuoden 2008 moottoriurheilu Luokka:Intercontinental Rally Challenge
Kotijärvi (Juva)

Kotijärvi on Etelä-Savossa Juvalla sijaitseva järvi. == Maantietoa == Järven pinta-ala on 500 hehtaaria eli 5,0 neliökilometriä. Se on 4,5 kilometriä pitkä ja 2,2 kilometriä leveä. Järvellä on kaksi järvenselkää, joita erottavat Kärkkälänniemi ja Kiiskilänniemi, jonka niemenkärjet osoittavat toisiaan päin. Suurempi selkä on 2,6 kilometriä pitkä ja 1,3 kilometriä leveä. Sen luoteispäässä ovat Pohjoislahti, Pirttilahti ja Putronlahti, ja kaakkoispäässä on Hiekanpäänlahti. Niemien välinen kapeikko on 350 metriä leveä, ja se takana sijaitsee toinen selkä, joka on 3,5 kilometriä pitkä ja 650 metriä leveä. Selän luoteispään nimi on Summalanlahti ja kaakkoispää on Kotijärvenlahti. Siitä työntyy lounaaseen Hintunlahti. Järvellä on ilmoitettu olevan yksi saari Kurvinkivi, joka on kallioinen saari. Se sijaitsee järven koillisrannan tuntumassa. Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 3,3 metriä ja suurin syvyys on 10,1 metriä. Syvin kohta sijaitsee Kiiskilänniemen länsipuolella. Järven rantaviivan pituus on 20 kilometriä. Sen rannat ovat alavaa metsämaata, jonka yhtenäisyyttä rikkovat kulmakuntien peltoalueet. Summalanlahdella sijaitsee Summalan kulmakunta ja Pirttilahden ympärillä Kiiskilänniemen kulmakunta. Rannoille on rakennettu yli 40 vapaa- ajan asuntoa. Niille tulee tiet järven itäpuolen seututieltä 434, yhdysteiltä 15164 ja 15166, jotka kiertävät järven toista kautta. == Vesistösuhteet == Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Ala-Saimaan alueella (04.11), jonka Huosiosjoen–Tylhyjoen valuma- alueeseen (04.116) järvi kuuluu. Järven vedenpinnan korkeus on 96,6 metriä mpy. Järvi saa pääosan vedestään omalta valuma-alueeltaan. Huosiosjoen–Tylhyjoen valuma-alueella on 37 yli hehtaarin kokoista järveä tai lampea, joista vain seitsemän laskee suoraan tai välillisesti Kotijärveen. Putronjoki laskee Isosta Tarpeenjärvestä (41 ha) Putronlahteen ja sen valuma- alueella sijaitsevat myös Pieni Tarpeenjärvi (21 ha) ja Riihijärvi (54 ha). Löttökosken uoma laskee Pohjoislahteen ja se on Pienen Särkijärven (32 ha) laskuoja. Pieni Särkijärvi laskee vuorostaan Särkijärveen (100 ha). Tyrynlampi (9 ha) laskee järven itärantaan omaa laskuojaa pitkin. Kotijärven laskujoki on 700 metriä pitkä Salmenjoki ja se laskee Pyhäjärveen (799 ha), jonka vedenpinta on yli metrin alempana. Vesireitti jatkuu ensin Herajärven (33 ha) ja Ruokojärven (162 ha) kautta, josta saa alkunsa Tylttyjoki, ja joka sitten virtaa Ohmolammen (4 ha) läpi ja jatkaa Huosiosjokea myöten laskien lopuksi Luonterin Saviveteen. == Lähteet == Luokka:Ala-Saimaan alue Luokka:Juvan järvet
Peilien kirja

Peilien kirja on E. O. Chirovicin vuonna 2017 ilmestynyt jännitysromaani. Kirja on julkaistu suomenkielisenä Inka Parpolan kääntämänä ja Otavan kustantamana. Se on käännetty 37 kielelle. Kirja kertoo kirjallisuusagentti Peter Katzista, joka saa haltuunsa käsikirjoituksen. Käsikirjoituksessa pyritään ratkaisemaan psykologian professori Joseph Wiederin vuosia sitten tapahtunut mutta selvittämätön murha. Kertomus kuitenkin loppuu kesken eikä murhaajaa saada paljastettua. Katzin toimittajana toimiva ystävä alkaa tutkimaan tapausta ja huomaa pian, että se sisältää runsaasti ristiriitaisuuksia ja avaamattomia kysymyksiä. == Lähteet == == Aiheesta muualla == * Peilien kirja Kirjasampo.fi-palvelussa Luokka:Vuoden 2017 kirjat
E. O. Chirovici

Eugen O. Chirovici (s. 1964) on romanialainen rikos- ja jännityskirjailija. Ennen muuttoa Isoon-Britanniaan Chirovici julkaisi Romaniassa kymmenen salapoliisiromaania. Hän teki lopullisen läpimurtonsa ensimmäisellä englanninkielisellä romaanillaan Peilien kirja (2017). == Bibliografia == === Suomennetut teokset === * == Lähteet == Luokka:Vuonna 1964 syntyneet Luokka:Elävät henkilöt
Rally Príncipe de Asturias

Rally Príncipe de Asturias on Espanjassa, Asturian provinssissa järjestettävä rallikilpailu. Kilpailun järjestämisestä vastaa Automóvil Club Principado de Asturias (ACPA). Kilpailun alkuvuosina se tunnettiin myös nimellä Rally de la Ciudad de Oviedo, provinssin pääkaupunki Oviedon mukaan. Ralli ajettiin ensimmäisen kerran vuonna 1964, joten se on Espanjan vanhin ja tunnetuin autourheilutapahtuma. Ralli on jätetty ajamatta vuoden 1964 jälkeen ainoastaan vuonna 1976. Lisäksi vuosina 1973 ja 2002 kilpailu ei kuulunut Espanjan kansalliseen mestaruussarjaan. Vuodesta 1982 vuoteen 1998 ralli oli osa rallin EM-sarjaa. Vuosina 2004-2007 ralli kuului Länsi-Euroopan Ralli Cupiin kertoimella 10. Vuosina 2008 ja 2009 ralli oli osa Eurosportin organisoimaa Intercontinental Rally Challenge (IRC)-sarjaa. Vuonna 2012 kilpailun yhteydessä sattui onnettomuus, jossa tšekkiläisen Antonin Tlustakin ohjaama ralliauto osui katsojaan EK8:lla sillä seurauksella että kyseinen katsoja menehtyi. Kilpailu keskeytettiin ja suurimmalle osalle autokunnista annettiin kyseiseltä erikoiskokeelta laskennallinen aika. https://www.ewrc- results.com/final/4002-rally-principe-de-asturias-2012/ Kilpailun menestynein kuljettaja on viidellä voitollaan espanjalainen Jesús Puras. Paras ulkomaalainen on kilpailun kahdesti voittanut ranskalainen Bernard Tramonthttps://www.ewrc-results.com/events/51-rally-principe-de-asturias/ ==Lähteet== == Aiheesta muualla == * Luokka:Rallin EM-sarjan osakilpailut Luokka:Espanjan moottoriurheilu Luokka:Asturia
Monotoninen ortografia

Monotoninen ortografia () on nykykreikan kirjoittamisessa käytössä oleva diakriittisten merkkien järjestelmä. Se on huomattava yksinkertaistus polytonisesta ortografiasta, jota käytettiin muinaiskreikan kirjoittamiseen ja myös nykykreikassa virallisesti aina vuoteen 1982 saakka. == Diakriittiset merkit == Monotonisen ortografian mukaiset diakriittiset merkit ovat: Merkki Esim. Nimi Käyttö ´ akuutti Painollisen tavun merkkinä tavun vokaalissa tai diftongin jälkimmäisessä vokaalissa. Kaikissa kaksi- tai useampitavuisissa sanoissa, mutta ei yleensä käytetä yksitavuisissa sanoissa eräitä poikkeuksia lukuun ottamatta. Paino ja akuutti voivat olla vain jollakin sanan kolmesta viimeisestä tavusta. ¨ treema Diftongin jälkimmäisessä vokaalissa sen ollessa ioota tai ypsilon merkitsemässä sitä, että vokaalit lausutaan erillisinä. == Käyttö == Akuuttia esiintyy vokaaleissa seuraavissa muodoissa: Vokaalit Pieni Iso Painoton Painollinen Painoton Painollinen α ά Α Ά ε έ Ε Έ η ή Η Ή ι ί Ι Ί ο ό Ο Ό υ ύ Υ Ύ ω ώ Ω Ώ == Lähteet == == Aiheesta muualla == *
Melillan lentoasema

Melillan lentoasema () on lentoasema, joka sijaitsee neljän kilometrin päässä Afrikan rannikolla olevasta, Espanjalle kuuluvasta Melillan kaupungista lounaaseen. Sitä käytti 447 450 matkustajaa vuonna 2022. == Lentoyhtiöt ja kohteet == Lentoyhtiö Kohteet Air Europa Málaga Iberia Air Nostrumin operoimana Madrid-Barajas, Málaga, Almería, Granada, Sevilla, Barcelona Kausittainen: Gran Canaria, Palma de Mallorca Lähde: Aena. Kausittaiset kohteet kesäkauden 2023 mukaan. == Lähteet == == Aiheesta muualla == * Melillan lentoasema Aenan sivuilla Luokka:Espanjan lentoasemat Luokka:Afrikan lentoasemat Luokka:Melilla
Tarja Heinula

Tarja Maarit Heinula (s. 12. syyskuuta 1962 Oulu) on suomalainen näyttelijä. Hän on koulutukseltaan teatteritaiteen maisteri. Heinula on yksi Teatteri Takomon perustajajäsenistä. Heinula on näytellyt myös osana Kajaanin kaupunginteatterin ensembleä. == Filmografia == === Elokuvat === Vuosi Elokuva Rooli 1989 Talvisota Anna Ylinen 1992 Mestari Sanna Siekkinen 1997 Minerva Katja Jäänmurtaja äiti 1998 Pala valkoista marmoria Birgitta 1999 Pikkusisar Heinon vaimo 2001 Cyclomania Anja 2005 Koti-ikävä Marjo Hokkasen näköinen nainen Seijan opettaja 2012 Kohta 18 Peten äiti 2013 Nuoren Wertherin jäljillä Terhi 2017 Armoton maa Erkin äiti === Televisiosarjat === Vuosi Sarja Rooli 1997 Sydän toivoa täynnä tarjoilija 1999 Kotikatu tukihenkilö Erja 2000 Hyvät neuvot kalliit Tarja Korhonen 2002 Kotikatu kirjastovirkailija Laura Lauran äiti Kylmäverisesti sinun Paula Voionmaa 2004 Käenpesä Outi 2005 Kumman kaa opiston opettaja 2005 Laura kaupungissa Lauran äiti 2006 Tää ei jää tähän Kotikatu Kitin äiti Jumalan kaikki oikut Tuula Paju 2007 Rakkauden nälkä Bamse 2008 Harvoin tarjolla vanhainkodin johtaja 2016 Ihon alla Eveliina Sivenius Downshiftaajat Paula 2017 Konttori Maaret Lappalainen 2018 Sorjonen Susanna Lehto 2021 Sisäilmaa sänkykaupan myyjä 2022 Harjunpää Arvon äiti 2023 Korvessa kulkevi Eila Rautio 2024 Karkurit Aila Idänsaari == Lähteet == == Aiheesta muualla == * * * Tarja Heinula suomalaisen teatterin Ilona-tietopankissa Luokka:Elävät henkilöt Luokka:Suomalaiset näyttelijät Luokka:Vuonna 1962 syntyneet
Euroopan työterveys- ja työturvallisuusvirasto

Euroopan työterveys- ja työturvallisuusvirasto (EU-OSHA) on vuonna 1994 perustettu, Espanjan Bilbaossa toimiva EU:n erillisvirasto. Se kerää, erittelee ja jakaa tietoa työterveys- ja työturvallisuusasioiden parissa toimiville tahoille. Virasto tekee yhteistyötä esimerkiksi Eurofoundin, Euroopan kemikaaliviraston ja Euroopan tasa-arvoinstituutin kanssa. Euroopan työterveys- ja työturvallisuusviraston palveluksessa työskentelee noin 67 ihmistä. ==Lähteet== ==Aiheesta muualla== *OSHwiki, platform for sharing of occupational safety and health (OSH) knowledge, information and best practices (oshwiki.eu) *Christa Sedlatschek (6.10.2017) New findings highlight benefits of good safety and health at work (theparliamentmagazine.eu) *Christa Sedlatschek (13.9.2017) For more productivity, ‘look at occupational safety and health’ (ft.com) *Heidi Sullström (13.5.2013) Suomalaisilla vähemmän työstressiä kuin Euroopassa keskimäärin (yle.fi) Työterveys- ja työturvallisuusvirasto Luokka:Bilbao Luokka:Työturvallisuus